Цхьанахьа лийна ц1аг1авийрзача наьтас Сеска Солсас дина дирст д1акховдайир ший ви1ий къонача сесагага. Из чувахар, х1аьта сесаг нахьар маьче тегаш сихъенна йоаллаш хиннаяр. Говра дирста г1ад цун кара уллар. Болх беш ер йоалашехьа д1ахьежача, говра коара д1аяха хиннай. Д1а-хьа а ядарах, корайоаг1аш хиннаяц. Ший маьрдаьна хьалха юхь1аьржа яьлар ч1оаг1а дега 1еткъа хиннад къонача кхалсага. Сов эхь хийтта, Даллагара дийхад цо шийх хьун кхокха хилийтар. Даллас жоп деннад цунга: кхокха хинна д1аяхар из.